నువ్వు నా దారికి అడ్డుగా ఉన్నావు.
నీకు కోపంగా ఉందని నాకు తెలుసు. అందుకే నీతో మాట్లాడదామని వచ్చాను.
-దీన్ని నువ్వు సరిదిద్దలేవు. -అది నిజమే.
కానీ నేను ఒకటి చెప్పాలి, ఎందుకంటే, నువ్వు ఇప్పటికే కోపంగా ఉన్నావు,
అందుకని ఇది నీకు ముందే చెప్పేయాలనుకుంటున్నాను.
ఈ విషయంలో రహస్యాలేమీ లేవు.
అవును, రహస్యాలేమీ లేవు.
చివరికి ఈ విషయంలో నీకు సంతృప్తిగానే ఉంటుందనుకుంటా.
ఇది నీకు, అలాగే షోకి మంచిది అవుతుంది.
నీకు సహ-యాంకర్ గా ఉండమని ఆలెక్స్ ని సంప్రదించాను, తను ఒప్పుకుంది కూడా.
మేము వీలైనంత త్వరగా ఆ ఒప్పందాన్ని పూర్తిచేసి, తనని షోలోకి తీసుకువస్తాం.
అలాగే.
అంతే.
పైకి వెళ్లి, కాస్త విశ్రాంతి తీసుకో.
అంత మంది తాగుబోతుల మధ్య షోని చక్కగా నడిపి
ఈరాత్రి నువ్వు చాలా గొప్పగా పని చేశావు.
కంగారుపడకు. అంతా మంచే జరుగుతుంది.
-ఏంటి? -అంతా మంచే జరుగుతుంది.
అంతా మంచే జరుగుతుందని చెప్పకు.
నువ్వు నాకు చాలా అబద్ధాలు చెప్పావు. గమ్మత్తైన విషయమేమిటంటే,
జీవితంలో అన్నీ నిరాశలే ఎదురవుతున్నాయి,
ఒకటి అయిపోయింది అనుకొనే లోపే ఇంకోటి ఊహించని విధంగా వచ్చి మీద పడుతోంది.
నేను నీ బాస్ ని. అంతా నీకు మంచిగానే జరిగేలా నేను చూసుకుంటాను.
నువ్వు నా బాస్ వా? నా స్నేహితుడివని అనుకున్నాను.
పక్కకు దొబ్బేయ్.
నాకు జ్వరంగా ఉందనుకుంటా.
రాత్రంతా చలిలో ఉండి, నీ కోసం ఆ చెత్త పని చేయడం వల్ల.
ఉదయం ఆఫీసుకు వస్తానో లేదో మరి.
వ్యాపార పేజీ
యుబిఎ మీద మాజీ ఉద్యోగిని కుటుంబం బలవన్మరణం కేసు వేశారు
అబ్బా.
సరే.
ఫ్రెడ్ మిక్లెన్ మొబైల్
ఎత్తడానికి స్లైడ్ చేయండి
లైంగిక వేధింపులతో ముడిపడున్న బలవన్మరణ ఆరోపణ విషయంలో
ప్రైవేట్ గా రాజీకి వచ్చే విషయంలో గుడ్ లక్ మరి.
ఇది చట్టపరమైన సమస్య మాత్రమే కాదు, ప్రజాసంబంధాల సమస్య కూడా.
-అందులో సందేహమే లేదు. -చూడండి. హేయ్.
షోఎన్ఫెల్డ్ నాన్న దీన్ని విచారణ దాకా అస్సలు తీసుకువెళ్లడు.
సరే, అయితే ఎంతోకొంత ముట్టజెప్పుదాం.
వాళ్లు ఈ చెత్తంతా చెప్పి మరీ ఎక్కువ కాజేయాలనుకుంటున్నారు.
అనాలోచిత నియామకాలు, కొనసాగింపులట, పర్యవేక్షణ, మద్దతులో నిర్లక్ష్యమట.
కోరీ, నాకు కాస్త సహాయపడు.
ఈ విషయంలో లాయర్ బుర్ర పగిలిపోతోంది.
-మనం వాళ్ళని భయపెట్టాలి. -దీన్ని ముగించేద్దాం.
వాళ్లకి కావలసినంత ఇచ్చేద్దాం. ముట్టజెప్పేద్దాం.
జరిగిపోయినదాన్ని మనం ఏం చేయలేం, కనుక దాన్ని దూరం పెట్టేద్దాం.
మీడియా వాళ్ళు మనల్ని ఊచకోత కోస్తున్నారు.
రే విషయం, బ్రాడ్లీ రాకపోవడం, స్టాక్ ధర,
మన రంగంలో ఫ్రెడ్ పై పడిన మచ్చ.
దీన్ని మనం సులభంగా దూరం చేయవచ్చు. వాళ్ళకు డబ్బులిచ్చి అక్కడితో ముగిద్దాం.
మనం ఫ్రెడ్ మరియు మిట్చ్ బృందాలతో కలిసి పని చేయాల్సి ఉంటుంది.
వాళ్ళు ఒప్పుకొంటారు. మనకి ఎన్.డీ.ఏ కావాలి అంతే.
సాధారణంగా నేను ఈ సలహా ఇవ్వను,
కానీ ఈమధ్య పరిస్థితులన్నీ చిత్రవిచిత్రంగా ఉన్నాయి.
వాళ్లతో మనం ఎన్.డీ.ఏ మీద సంతకం పెట్టించుకోకపోవడమే మంచిదేమో.
ఏదేమైనా, ఇప్పుడు విలన్లు అందరూ లేరు కదా.
ఇలా చేస్తే, వాళ్ళని మరింతగా దిగజార్చినట్టు అవుతుంది.
వాళ్లు చేసిన పని కన్నా దిగజారుడుతనం ఇంకేముంటుంది?
చూడండి. ఇది దారుణమైన విషయమే, కానీ...
ఇలా చెప్తున్నానని తప్పుగా అనుకోవద్దు, ఈ విషయంలో ఎన్.డీ.ఏ ఉన్నట్టే అవుతుంది.
ఎలా?
అంటే...
ఆమె ఎలాగూ చనిపోయింది కదా.
అంతే. ఇక మీ సామాను సర్దుకోండి. మిమ్మల్ని తీసేస్తున్నాను, రిచర్డ్.
ఇక బయలుదేరండి. వెళ్లిపోండి.
త్వరగా వెళ్లిపోండి. కొద్ది సేపట్లో నాకు మరో సమావేశం ఉంది.
నేను తీసేసింది అతడిని మాత్రమే, కానీ మీరు కూడా ఇక బయలుదేరండి.
ఈ సెటిల్మెంట్ విషయంలో నాకు ఎప్పటికప్పుడు తెలియజేయండి.
అతను మళ్లీ వచ్చాడా? లేదు, ఎప్పటికీ రాలేదు
అతనికి ఏమైందో ఎవరికీ తెలీదు
చేసిన దానికి అనుభవించక తప్పదు.
మిట్చ్ కెస్లర్, రే మార్కస్, లిండా ఆల్వరాడో
మనూ సింగ్, ఫ్రెడ్ మిక్లెన్.
ఆ బలవన్మరణ కేసు. అయ్యబాబోయ్.
శాలీ: ఆ విషయంలో నేనేమీ చెప్పలేను.
మనం
వీలైనంత త్వరగా లోపలికి వెళ్లి, బయటకు వచ్చేద్దాం.
జనాలు నన్ను చూస్తే ఏమవుతుంది? ఇక్కడ నేను 15 ఏళ్లు పని చేశాను.
నేను ఊరికే వచ్చి పలకరించాను అని అనుకోవచ్చు కదా.
అవును. అనుకోవచ్చులే.
విషయమేంటంటే, నువ్వు వస్తున్నావని నెట్వర్క్ చాలా ఖర్చు పెట్టి
ప్రకటించి, దాన్నో పెద్ద మహోత్సవంలా చేయాలని ప్లాన్ చేస్తోంది.
అదీగాక ఒప్పందం కూడా ఇంకా ఖరారు కాలేదు.
అయితే, అది ఖరారయ్యేలా చూడు, డగ్. సరేనా?
నా కెరీర్ ఆరంభం నుండి ఈ క్షణం కోసం ఎదురు చూశాను, సరేనా?
నా ఆఫీసును నేను ఎగ్జిక్యూటివ్ ఫ్లోర్ లో ఉండాలనుకున్నాను.
ఇది యాంకర్ల ఫ్లోర్ కాదు.
నిర్ణయాలన్నీ ఇక్కడే తీసుకోబడతాయి.
-నా భవితవ్యం నా చేతిలోనే ఉండాలి. -అది ఇక్కడే ఉంది.
-ఆలెక్స్ లెవీ. -తల దించుకొని పద చాలు.
హాయ్.
ఆలెక్స్ ఊరికే తన పాత సహోద్యోగులను పలకరిద్దామని వచ్చింది అన్నమాట.
-మీలాంటి వాళ్లనే. -అవును.
అయ్యో, లేదు, నాకు ఆమె పరిచయం లేదు. మీరు చేసిన పనికి ధన్యవాదాలు.
అది...
ఓరి దేవుడా.
నేను నమ్మలేకపోతున్నాను.
ప్లీజ్. ధన్యవాదాలు. చాలా బాగుంది.
-హాయ్. -నువ్వు హీరోవి.
ఆపు, డగ్.
ఓరి దేవుడా.
-సూపర్. -దేవుడా.
చూడండి, మేం యుబిఎ+ కోసం ఒక సభ్యత్య మోడల్ ని ఎంచుకున్నం,
అంత మాత్రాన వేరే అవకాశాలు ఉండవని కాదు.
మన రంగంలో చాలా మార్పులు చోటుచేసుకుంటున్నాయి.
నీ పనే అది.
అంటే, కీళ్ల నొప్పుల చికిత్సలో డొరెక్సర్ పెను మార్పులు తీసుకువచ్చింది.
మా అమ్మ ఇప్పుడు నూతనోత్సాహంతో చెంగుచెంగుమంటూ నడవగలుగుతోంది.
ఆమె ఇక్కడికి వచ్చింది.
ఇక్కడికే వచ్చేసిందా? ఎవరైనా తనని చూశారా?
కొద్దిసేపట్లో ఆ విషయం మనకి తెలుస్తుందిలే.
నన్ను మన్నించండి. నేను మీకు తర్వాత కాల్ చేస్తాను.
సిబిల్ రెండవ లైన్లో ఉంది, బ్రాడ్లీ గురించి ఏదో అత్యవసరమైన విషయమట.
అబ్బా. తను అంతా చెడగొట్టేస్తోంది.
అవును, బ్రాడ్లీ మరీ అతి చేస్తోంది.
నేను ఆలెక్స్ గురించి మాట్లాడుతున్నాను. ప్రకటన, విడుదలకి సిద్ధంగా ఉందా?
సోమవారానికి అంతా సిద్ధమవుతుంది. విడుదలకి ముందు బ్రాడ్లీ సిద్ధంగా ఉండాలి.
సమయం మించిపోతోంది. దూసుకుపోతోంది.
సరే. తెరిచే ఉంది.
ఆలెక్స్ లెవీ.
పునరాగమన సుస్వాగతం.
-హేయ్, హేయ్, హేయ్. -పర్లేదు, లేవనక్కర్లేదులే.
పర్లేదు. చాలా ప్రశాంతంగా ఉన్నట్టున్నావు. నువ్వు లేయవచ్చు, డగ్.
ఏంటంటే, నేలే బాగుందిలే.
మీకు ఎక్కడైనా కుర్చీ కనబడితే దయచేసి ఆశీనులు కండి.
ఇప్పుడే ఒకటి చేసేసుకున్నా.
ఈమె మన కొత్త...
అంటే, నీకు కొత్తే అనుకో... యుబిఎ న్యూస్ అధ్యక్షురాలు, స్టెల్లా బాక్
హాయ్. మిమ్మల్ని... నేరుగా మిమ్మల్ని కలుసుకోవడం బాగుంది.
బాబోయ్. మీరు చిన్నపిల్లలా ఉన్నారే.
నేను పొగిడాను. అలాంటి చర్మం కోసం నేనెంతకైనా తెగిస్తాను.
ధన్యవాదాలు.
మన సహజంగా వచ్చే అందచందాలను మనం పక్కన పెట్టేయవచ్చు అనుకుంటా.
మేము పలకరిద్దామని వచ్చామంతే.
నువ్వు వస్తున్నావని నాకు ముందే తెలిసి ఉంటే, నువ్వు మళ్లీ జాయిన్
అవుతున్నావని పెద్దగా ప్రకటించేదాకా రావద్దు అని చెప్పుండేవాడిని.
కానీ కనీసం పూల గుచ్చం అయినా ఇచ్చి ఉండేవాడిని.
-అహా. అదలా జరిగిపోయింది. -ఓ విషయం చెప్పనా?
మన్నించాలి. మీరు సోమవారం నాడు ప్రకటించబోతున్నారని నాకు తెలుసు.
కానీ ఆలెక్స్... అంటే...
తనకి ఆఫీసును చూడాలని ఎంత ఆత్రంగా ఉండిందంటే,
హరిహరాదులు వచ్చి చెప్పినా తను ఆగేది కాదు.
వావ్. భలే చెప్పావు.
ప్రైమ్ టైమ్ లో ఆలెక్స్ లెవీ
ఎలా ఉండాలి అనే విషయంలో నీకు కొత్త ఐడియాలేవైనా ఉన్నాయా?
నిజానికి, మేము ఇందాక దాని గురించే చర్చించాం.
మంచి ఐడియాల గురించి లోతుగా చర్చించాం కూడా.
సూపర్.
వాటిని వినాలని మాకు చాలా ఆతృతగా ఉంది.
అవి మరీ ప్రారంభ దశల్లోనే ఉన్నాయి, కాబట్టి,
పూర్తిగా అంతా ఆలోచించాక మీకు తెలియజేస్తాం.
సూపర్. సరే. నిర్మాతలు? మరి మీరేం అనుకుంటున్నారు?
ముందు ఒప్పందం చేసుకుందాం.
బాబోయ్, ఆలెక్స్. స్టూడియోకి వెళ్దాం. అక్కడ కొత్తగా ఒక వంట గది పెట్టారు.
-స్టూడియోకి వెళ్లవద్దు. -సరే.
-స్టూడియోకి వెళ్లవద్దు. -నేను...
-ఏంటి... ఫీల్ అవ్వకు, ఇసబెల్లా. -అలాగే.
-మన్నించండి. -మరేం పర్వాలేదు.
విషయమేమిటంటే,
నిజాయితీగా చెప్తున్నా, ఆలెక్స్,
నువ్వు ఖచ్చితంగానే వస్తావు, కానీ ఇప్పుడు ఇలా వచ్చి ఉండాల్సింది కాదు.
నీ తిరిగి రాకను మేము ప్రకటించినప్పుడు, అది దేశమంతా మార్మోగిపోతుంది.
అలాగే, అది నీకు, నాకు, నెట్వర్క్ కి, అలాగే "మార్నింగ్ షో"కి
చాలా మేలు చేస్తుంది. నువ్వు తిరిగి వస్తున్న హీరోవి.
అందుకని మేము...
కనుక సోమవారం మొదలవ్వబోయే హడావిడిని మేం ముందే వెల్లడించాలనుకోవడం లేదు.
అది కూడా మనం ఒప్పందం చేసుకున్న తర్వాతే కదా.
తప్పకుండా ఒప్పందం చేసుకుంటాం, డగ్. అవును.
అయితే, ఈ హడావిడి విషయం గురించి నేనూ, బ్రాడ్లీ కలిసి ప్లాన్ చేయాలా?
అంటే, సమస్యలు ఉన్నాయని నాకు తెలుసు.
లేదు, మేము కేవలం తనతో కొన్ని విషయాల గురించి చర్చిస్తున్నామంతే.
కానీ అదంతా సర్దుకుంటుందిలే.
కానీ, నువ్వు తనకి కాల్ చేసి, మళ్లీ ఆలెక్స్, బ్రాడ్లీల భాగస్వామ్యంలో
పాల్గొంటున్నందుకు ఆనందంగా ఉందని చెప్తే బాగుంటుందని నా అభిప్రాయం.
సరే. కానీ ఆ విషయంలో తను ఆనందంగా ఉందా?
తనకి చాలా ఆనందంగా ఉంది.
మేము ఊరికే కనబడి హాయ్ చేప్దామని వచ్చామంతే. కాబట్టి, హాయ్.
నువ్వు కూడా హాయ్ చెప్పు, స్టెల్లా.
-హాయ్. -హలో.
-సరే. -ఓ విషయం చెప్పనా?
రేపు రాత్రి మన ముగ్గురం
మా ఇంట్లో డిన్నర్ కి కలుసుకుందాం.
అప్పుడు మనం ఆలెక్స్ లెవీ, అలాగే "మార్నింగ్ షో"కి
తన భారీ పునరాగమనం ఎలా ఉండాలనేదాని మీద చర్చించుకుందాం,
అలాగే, నిన్ను నీ కొత్త ప్రైమ్ టైమ్ కి ఏ విధంగా సన్నద్దం చేయాలో చర్చిద్దాం.
మా మధ్యనే ఉంచాలని అనుకుంటున్నా. తప్పుగా అనుకోకు, డగ్.
పర్వాలేదులే, కోరీ.
సూపర్. నాకు ఓకే.
-మంచిది. మరి నీకు? -మంచిది.
-మంచిది.
వావ్.
నువ్వు చాలా బాగా ప్లాన్ చేశావు.
నీ శ్రమ, సరైన సమయానికి వైదొలగడం,
దాని వలన నీ ప్రాముఖ్యత స్థాయి ఇంతలా పెరిగిపోయింది. అది చాలా బాగుంది.
నేను మానసికంగా కృంగిపోయాను, డగ్.
అదేలే.
ఎలా అయితేనే, లాభం జరిగింది కదా. నేను వ్యాపార వ్యవహరాల వద్దకు వెళ్తాను.
మళ్లీ కలుస్తా మరి. గుడ్ లక్.
ధన్యవాదాలు. ఆగు, డగ్.
నీకు మ్యాగీ బ్రెనర్ పుస్తకం ముందస్తు కాపీని చదివే అవకాశం దక్కిందా?
లేదు, వాళ్లు దాన్ని చాలా పకడ్బందీగా బయట పడనీయకుండా చూస్తున్నారు.
కానీ నీకేమీ కాదులే.
సరేనా? అయినా అది తొక్కలో పుస్తకంలే. నీకు ఎలాగూ నీ పుస్తకముంది కదా.
జనాలు నిజాన్ని నేరుగా కావు కావుమన్న కాకి నుండే వినాలనుకుంటారు.
అవును.
అంటే, అది పోలిక కోసం చెప్పాననుకో.
మళ్లీ అలెక్స్ రావడం మంచి ఆలోచన కాదన్నది నీ ఉద్దేశం అని నాకు తెలుసు,
కానీ ఆ విషయంలో నువ్వు పొరబడ్డావని నిరూపించడం నీ పని.
కానీ ఆలెక్స్ పని ఆలెక్స్ ది, మన పని మనది.
సరే.
కానీ బ్రాడ్లీ ఇందులో, తర్వాతి రెండు రోజుల్లో భాగస్వామ్యం అవ్వాలి,
లేదా మనం కొన్ని కఠిన నిర్ణయాలు తీసుకోవాల్సి ఉంటుంది.
నీకయితే కఠిన నిర్ణయాలనే అనపిస్తాయి.
అది నేను చూసుకుంటాలే.
ఇంకో మాట, డిన్నర్ కి మనం మియాని కూడా పిలవాలి.
-అది తన షోనే. -సరే. కానీ ఇంకెవ్వరూ వద్దు.
నేను దీన్ని నమ్మకస్థుల మధ్యనే ఉంచాలి అనుకుంటున్నా. ఇవి పెద్దవి అవుతుంటాయి.
కోరీ ఆఫీసు నుండి ఫోన్ వచ్చింది.
రేపు రాత్రి అతను, స్టెల్లా, ఆలెక్స్ లతో డిన్నర్ చేయాల్సిందిగా
నిన్ను కోరారు.
కోరీ, స్టేల్లా, ఆలెక్స్. సరే. బ్రాడ్లీ ఏమైనా కాల్ చేసిందా?
లేదు.
సరే, అయితే, ఆ డిన్నర్ లో తను కూడా ఉంటే మంచిది.
కనుక ఆ విషయాన్ని కోరీ ఆఫీసుతో నిర్ధారించుకున్నాక తనని డిన్నర్ కి రమ్మను.
సరే. అంటే అప్పుడు తనకి కాస్త ఊరట కలుగుతుందంటావా?
ఆ విషయం తెలుస్తుందిలే.
అదొక చెత్త ఆఫర్.
అందులో నాకేమి ఇస్తున్నట్టు?
ప్రోత్సాహకాలతో సహా జీతం అయిదు శాతం పెంచడమంటే అది చెత్త ఆఫర్ ఏమీ కాదు.
అది ద్రవ్యోల్బణం.
ఒక ప్రైమ్ టైమ్ స్పెషల్ షో.
అది సూపర్ బౌల్ వేసే సమయంలోనే వేస్తారు.
-దుస్తుల బడ్జెట్ పెంచుతారు. -అది వారికే కదా.
నీకు వ్యక్తిగతంగా క్షమాపణ కూడా చెప్తారట.
అది అంత సులువుగా దొరికే విషయం కాదు.
అది నా ఏజెంట్ తో చర్చించారా? వావ్, అది చాలా చిత్తశుద్ధిగా అనిపిస్తుందే.
సరే. నీకు కావలసింది మేము ఇస్తే, మళ్లీ ఎప్పటికల్లా రాగలవు?
ఎరిక్ వెళ్లేదాకా నేను రాను.
-బ్రాడ్లీ. -జెఫ్.
-నిన్ను తక్కువ చేసి చూశారని అర్థమైంది. -వాళ్లు నన్ను తక్కువ చేసి చూడలేదు.
కొందరు కుక్కలను ఎలా చూస్తారో, అది తక్కువగా చూడటమంటే.
వాళ్లు నన్ను బాధపెట్టారు.
నేను ప్రతీరోజు, పగలనకా రాత్రనకా పని చేశాను.
వాళ్ళకి నా జీవితమంతా అంకితం చేశాను.
నీకు సరైన విలువ ఇవ్వలేదని నీకనిపిస్తోందని నాకు అర్థమైంది.
కానీ నువ్వు ఇలా ప్రవర్తించడం వలన నెట్వర్క్ పరువు పోతోంది.
నెట్వర్క్ పరువు పోతోందా?
నా పరువు పోయేలా ప్రవర్తించారు వాళ్ళు.
ఇది ఆలెక్స్ గురించా?
ఎందుకంటే, మళ్లీ గతాన్ని తరచి చూడటంలో నీకు సంశయం ఉండటమనేది మామూలే.
ఇది ఆలెక్స్ గురించి కానే కాదు.
ఇది, వాళ్ళు నాకు తెలీకుండా కొన్ని పనులు చేశారు, దాని గురించి.
సరే. ఏదేమైనా,
ప్రస్తుత రేటింగ్ల విషయాన్ని, అలాగే నీ టెస్టింగ్ విషయాన్ని పరిశీలిస్తే,
నువ్వు మరీ ఎక్కువ అడగడమనేది అంత సూచించదగ్గ విషయం కాదు.
దీన్ని మరీ తెగేదాకా లాగవద్దు.
యుబిఎ ఫోన్
నువ్వు ఫోన్ ఎత్తితే బాగుంటుంది.
అది నీ ప్రొఫెషనల్ సలహానా, జెఫ్?
ఇది మంచి సమయం కాదని తెలుస్తూనే ఉంది.
కాబట్టి, కాసేపు ఆగు మళ్లీ మనం ఈ చర్చలను కొనసాగిద్దాం.
లేదు, లేదు, లేదు.
నువ్వేదో దయగల పెద్ద మనిషిలా "నువ్వు గతి తప్పావు" అన్నట్టు
ప్రవర్తించడం ఆపేయ్.
ఇక్కడ ఎవరు ఎవరికి చెల్లిస్తారు అనే విషయం మర్చిపోవద్దు.
దయచేసి కూర్చో.
ఏంటంటే, నువ్వు నాతో ఎనిమిది నెలలుగా పని చేస్తున్నావని, అలాగే
ఈ నెట్వర్క్ తో నీకు సుదీర్ఘమైన బంధం ఉందని నేను గ్రహించాను.
ఆ చెత్త వెధవలందరితో నీకు సన్నిహిత సంబంధాలే ఉంటాయి.
అలాగే, నీకు అక్కడ పని చేసే క్లయింట్లు కూడా ఉన్నారని నాకు తెలుసు.
కానీ అవేమీ నేను పట్టించుకోను.
వాళ్లకి నా అవసరం ఉంది.
నేను మూడు నెలలుగా ఆఫీసు ముఖం చూడకపోయినా
వాళ్లు నన్ను పీకేయలేదు,
దాని బట్టే నీకే తెలియాలి కదా.
వాళ్లు నన్ను తీసేయకపోవడానికి రెండు కారణాలు ఉన్నాయి.
మొట్టమొదటి విషయం,
ఇప్పుడు వాళ్ల మెడకు ఒక బలవన్మరణ కేసు చుట్టుకుంది.
మీకు గుర్తుందో లేదో తెలీదు కానీ, ఆ తతంగాన్ని బయటపెట్టింది నేనే.
ఆ విషయం గుర్తుందా? ఇప్పుడేమైనా చేస్తే, వాళ్ల పరువు ఇంకా పోతుంది.
రెండవ కారణం ఏంటంటే,
వాళ్ళు ఆలెక్స్ మరియు బ్రాడ్లీలు మళ్లీ జత అవుతున్నారని
ఓ భారీ ప్రకటన చేయబోతున్నారు.
ఆ బ్రాడ్లీని నేనే.
ఓ విషయం చెప్పనా? సమావేశం ముగిసిందని చెప్పే హక్కు నాకు ఉంది.
ఈ సమావేశం ముగిసింది.
టైమ్ నీది కాబట్టి, జనాలను నువ్వు ఆడుకోవచ్చు,
కానీ దాన్ని వాళ్ళు మర్చిపోరు.
వాళ్లకి టైమ్ వచ్చినప్పుడు,
-వాళ్ళు కూడా నిన్ను ఆడుకుంటారు. -ఆడుకోమను, జెఫ్.
తనకి ఒక నిమిషం సమయం ఇవ్వండి. తనే వస్తుంది.
-ఏంటి? -నేనే, ఆర్.జేని
-హేయ్. -సరే మరి.
ఇప్పుడు నీకు బాగానే ఉందని ఆశిస్తున్నాను.
బాగానే ఉందిలే. ఏంటి సంగతి?
రేపు రాత్రి కోరీ ఎల్లిసన్ ఇంటికి డిన్నర్ కి రమ్మని నిన్ను పిలిచారు.
కోరీ ఇంట్లోనా? ఎందుకు?
ఎందుకో చెప్పలేదు.
ఆలెక్స్ లెవీ కూడా వస్తుందని తెలుసు. తను, స్టెల్లా, మియా, ఇంకా కోరీ ఉంటారు.
సరే, నాకు బాగా అనిపిస్తే వెళ్తాను.
కానీ వాళ్ళు డేనియల్ ని, అలాగే యాలిసన్ ని కూడా పిలవాలి.
యాంకర్లందరినీ పిలవాలి. ఎందుకంటే విషయాలు అందరికీ తెలియాలి కదా.
సరే. కోరీ ఆఫీసును సంప్రదించి చెప్తాను.
నీకు రేపు బాగానే అనిపిస్తుందంటావా?
బాగానే అనిపించాల్సి ఉంటుంది.
ధన్యవాదాలు, ఆర్.జే.
అయ్యయ్యో.
అబ్బా. అబ్బబ్బా.
సర్లే.
"సరైన సమతుల్యత"
ది మార్నింగ్ షో "ఉల్లాసోత్సాహాల మేళవింపు"
హేయ్!
-ఆలెక్స్? నువ్వు ఇక్కడేం చేస్తున్నావు? -నేను ఇక్కడ లేను. లేనే లేను.
ఓరి దేవుడా.
చూసుకోలేదు. మన్నించండి.
క్షమించండి.
-ఆలెక్స్? నువ్వు మళ్లీ జాయిన్ అయ్యావా? -హాయ్.
చూసుకోలేదు. మన్నించాలి.
ఎరిక్ నొమానీ
ఓరి దేవుడా.
-ఇన్ని డ్రెస్సింగ్ రూమ్లు ఉండగా... -బాబోయ్. ఓరి దేవుడా.
...ఈ రూమ్ కే చేరుకున్నారు. ఆలెక్స్ లెవీ.
లేదు, నేను, చూసుకోలేదు... ఇది మీ డ్రెస్సింగ్ రూమ్.
నన్ను మన్నించండి. అలవాటులో వచ్చేశా.
లేదు. మీరు వచ్చేదాకా తాత్కాలికంగా మాత్రమే నేను ఇక్కడ ఉంటున్నాను.
ఒక మహా మనిషికి ఈ మాత్రమైనా చేయలేనా.
నేను మహామనిషినేమీ కాదు.
కానీ నేను బయటకు వెళ్లిపోతున్నానులెండి.
నేను ఇక్కడికి వచ్చినట్టే మీకు తెలీదు.
-మన్నించండి. నేను వెళ్లిపోతున్నా... -లేదు. మీరు ఉండాలి.
ఒక్క నిమిషం ఉండండి చాలు. ప్లీజ్?
ఇది నా భాగ్యం. మీరు ఉండాల్సిందే.
-సరే. -అదే కుర్చీ.
-అదే వైఫై పాస్వర్డ్. -సరే, ఒక నిమిషం ఉంటా. తప్పకుండా.
వావ్! దేవుడా... అవును.
సాయంకాలపు వార్తలకు మారినందుకు ధన్యవాదాలు.
ధన్యవాదాలు. మరి మీ సంగతేంటి?
మళ్లీ బ్రాడ్లీ జాక్సన్ తో కలిసి పని చేయబోతున్నందుకు మీకెలా అనిపిస్తోంది?
అయ్యో. అది ఎవరికీ తెలియకుండా ఉండాల్సిన విషయం కదా.
చాలా మందికి తెలీదులెండి.
మీకూ, బ్రాడ్లీకి సరిగ్గా పొసగదు అనుకుంటా.
ఆ విషయం తను మీకు చెప్పిందా?
లేదు, నాకే అలా అనిపించింది.
అదేం లేదు, మా ఇద్దరి మధ్యా అలాంటిదేమీ లేదు.
చూడండి, ఇది కేవలం నా ఊహ మాత్రమే కావచ్చు,
కానీ మళ్లీ తను నాతో మాట్లాడుతుందని నాకనిపించడం లేదు.
ఆ విషయంలో మీరేమైనా సలహా ఇవ్వగలరా?
అవును, ఆ విషయంలో నాకన్నా మీకే బాగా తెలుసనుకుంటాను.
అంటే, తన మిత్రుడిగా ఉండటం కష్టం అనిపించేలా తను చేస్తుంది.
దాదాపు అసాధ్యంగా అనిపిస్తుంది.
దేవుడా. ఓ విషయం చెప్పనా?
మీరు ఎవరితో మాట్లాడుతున్నారో మీకు తెలీదనుకుంటా,
కానీ అలాంటి ఆలోచనని, బయటకు చెప్పకపోవడం మంచిదని తెలుసుకోండి.
బ్రాడ్లీ, నేనూ సన్నిహితులం కాకపోవచ్చు,
కానీ మేము మూడు వారాల పాటు కలిసి పని చేశాము.
ఆ మూడు వారాల్లో మేము పడిన కష్టం ఇంకెప్పుడూ పడి ఉండకపోవచ్చు కూడా.
అది మీకు ఈపాటికే తెలిసి ఉంటుంది,
ఎందుకంటే, అది మీకు బ్రాడ్లీ చెప్పే ఉంటుంది.
స్నేహితులు ఉండేది అందుకే కదా.
మీరు బ్రాడ్లీతో ఆరు నెలల పాటు పని చేశారా?
మీరు ఇంకా స్నేహితులు కాకపోయుంటే, నేను...
అందుకు సమస్య మీలోనే ఉండుంటుంది.
నన్ను కలవడం మీకు సంతోషంగానే ఉంటుందని ఆశిస్తున్నాను.
ఇంకా నువ్వు ఇక్కడేం చేస్తున్నావు?
పరిస్థితులు మెరుగవుతాయన్నారు కదా.
కొన్ని అయ్యాయి కదా.
ఇది ఆలెక్స్ గురించా?
హేయ్, వాషింగ్టన్ లోని ఒకరికి కరోనా వైరస్ సోకిందనే వార్త చూశావా?
ఇప్పుడు అదొక అంటువ్యాధి అని
-చెప్తున్నారు. -చూశాను.
-రేపు దీన్ని వార్తల్లో ఎంతసేపు చెప్పాలి? -ఒక నిమిషం చాలు.
కానీ మన భవిష్యత్తుని తమ చెప్పుచేతల్లోకి తీసుకోవాలని చూసే
ముసలి కోటీశ్వరుల మధ్య జరిగే గొడవల మధ్య సమయం దొరుకుతుందేమో చూడు,
అంటే హ్యారీ, మేగన్లు సింహాసనాన్ని త్యజించడం,
అమెరికా అధ్యక్షుడు తొలగించబడే దశలో ఉండటం, ఇలాంటి వాటి మధ్యలో అన్నమాట.
అయితే సోమవారం వేయమంటావా?
అప్పుడే చెప్పలేను. ఆరోజు మార్టిన్ లూథర్ కింగ్ డే.
మనకి మైఖెల్ ఎరిక్ డైసన్ ఇంటర్వ్యూ ఉంది.
చూడు, నాకు అర్థమైంది. ప్రపంచంలో అందరికీ సమస్యలు ఉన్నాయి.
కాకపోతే కొందరికి అదృష్టం ఉంటుంది, కొందరికి ఉండదు.
సమాచారం అంతా వాళ్ల ముంగిటే ఉంది, వాళ్ళు దాన్ని గమనించాలంతే.
ఏదేమైనా, నువ్వు రేపు రాత్రి డిన్నర్ కి వెళ్తున్నావు కదా?
-నాకు వేరే దారుందా? -లేదు.
తప్పక వెళ్తానులే.
ద న్యూ యోర్క్ టైమ్స్
సెనెటర్ మెక్ కానెల్, చరిత్ర దృష్టి అంతా మీ మీదే ఉంది
ఇది మంచి విషయం కాదు.
ఏమన్నారు?
మీరు అంత వెధవ పని చేసి, మీ దేశం నుండి ఇక్కడికి వచ్చేసి,
నాకు నచ్చిన హోటల్ కి నింపాదిగా వచ్చేయగలరు అనుకుంటున్నారా?
క్షమించాలి. కాస్త మీరు మెల్లిగా మాట్లాడతారా?
లేదు, నేను మెల్లగా మాట్లాడను.
ఇతగాడు నన్ను నోర్మూసుకోని ఉండమంటున్నాడు.
మీ శ్వేతజాత్యాహంకారపు పనికిరాని మగతనం
నిజంతో ఎదిరించేవారిని తట్టుకోలేనిది అయినందుకు మన్నించండి.
-సిగ్గుచేటు విషయం. -లేదు, నేను నోర్మూసుకోమని అనడంలేదు.
నాతో నేరుగా మామూలు స్వరంలో మాట్లాడమని అడుగుతున్నానంతే,
తద్వారా ఇక్కడున్నవారందరూ తమ ఐస్ క్రీమ్ ని ప్రశాంతంగా తినగలరు.
మరి మీరు నా ఐస్ క్రీమ్ ని నాశనం చేశారే.
ఇక్కడి నుండి వెళ్లిపోండి.
నిజంగానే వెళ్లిపొమ్మంటున్నా.
అతగాడిని వేధించడం ఆపుతారా?
-మీరు ఎక్కడికీ వెళ్లనక్కర్లేదు. -ఒక్క నిమిషం.
ఈ వెధవ ఎవరో మీకు తెలిసి ఉంటే, మీకు కూడా అర్థమయ్యేది.
అంటే, ఇతను "మార్నింగ్ షో"కి చెందిన మిట్చ్ కెస్లర్ అని నాకు తెలిసి ఉంటే,
మీరు ఏ గాలైతే పీలుస్తున్నారో, అదే గాలిని
పీల్చే దమ్ము ఇతనికి ఉండకూడదని నేను అంగీకరించేదాన్ని, అంతేగా,
మరి మీ 20 ఏళ్ళ జీవితంలో ఈ ప్రపంచాన్ని ఉద్దరించేసిన గొప్పవారు కదా మీరు?
సరే. నాకు అర్థమైంది.
నాకు ఆత్మాభిమానం ఉండటం తప్పు అయితే మన్నించండి,
కానీ నేను ఈ పురుషాంకాహర ప్రవర్తనని భరించలేను.
దాన్నే స్త్రీవాదం అంటారు. దాని గురించి కాస్త తెలుసుకోండి.
"స్త్రీవాదం అంటే నీకు సౌకర్యవంతంగా అనిపించేదాకా,
ప్రతీ చిన్న విషయానికి అరిచి గోల చేయడం," అని అంటారా?
ఎందుకంటే, ఈ లోకంలో మీ సుఖం కన్నా ఏదీ ముఖ్యమైంది కాదు కనుకనా?
మిమ్మల్ని ప్రతీరోజు, రోజంతా, నిరంతరంగా సుఖంగా ఉంచడానికి,
మేమందరమూ కూలీనాలీ చేయాలి.
అదేనా స్త్రీవాదం అంటే?
ఆయన తన మానాన తన ఐస్ క్రీమ్ తింటున్నాడు.
ఆయన మీ దగ్గరికి వచ్చి మీతో అసభ్యంగా ప్రవర్తించడం నేను చూడలేదే.
-అలా చేసి ఉంటే మీరు ఏమైనా అనవచ్చు. -సరే.
లేదా ఇప్పటికే బాధపడుతున్న ఈయన్ని మరింతగా బాధపెట్టడం ద్వారా
పైసా ఉపయోగం లేని మీ విషాదకర జీవితంలో మీరు ఏదో సాధించేసినట్టు ఫీలవుతారా?
-ఇదంతా మీ బిల్డప్ కోసమే అనుకుంటా. -సరే, ముస్సోలినీ. ఇక చాలు.
ప్రపంచం మారిపోయింది.
-హా! ముస్సోలినీ. అవును! -సరే. ఓ విషయం చెప్పనా?
మీరు చేసిన సహాయానికి ధన్యవాదాలు.
-కానీ నేను ఇక ఇంటికి బయలుదేరాలి. -మీరు ఎక్కడికీ వెళ్ళనవసరం లేదు.
ఇక్కడే ఉండండి.
నేను మీ అందరికీ నా మిత్రుడు, ముస్సోలినీ గురించి చెప్పాలనుకుంటున్నా.
మీరెంత పని చేశారో చూడండి.
మీరు అంత ప్రముఖుడిని బెదరగొట్టి పంపేశారు.
అక్కడున్న మీ స్నేహితురాలి సంగతేంటి? ఆమె మొత్తం రికార్డ్ చేసేసిందా?
-నా స్నేహితురాలా? -అవును, ఈ తతంగం అంతటినీ
సోషల్ మీడియాలో పోస్ట్ చేయడానికి వీడియో తీయమని అక్కడ పెట్టారు కదా, ఆవిడే.
మన్నించాలి.
మీ 15 నిమిషాల ఇంస్టాగ్రామ్ స్త్రీవాదాన్ని నేను చెడగొట్టలేదనే ఆశిస్తున్నాను.
ఇంకో విషయం,
స్త్రీ హక్కుల కోసం నేను పోరాడాను. అందుకు నేను బాధపడేలా చేయవద్దు.
ధన్యవాదాలు.
నేనే మీకు ధన్యవాదాలు చెప్పాలి.
-నా పేరు పాలా లాంబ్రస్కీని. -నా పేరు మిట్చ్ కెస్లర్.
అక్కడ నాకు సాయపడాలని చూసినందుకు ధన్యవాదాలు.
నాకు అది భలేగా అనిపించింది.
కోపం తెచ్చుకోవడం ఎంత సరాదాగా ఉండేదో గుర్తుందా?
అంత స్పష్టంగా గుర్తులేదులెండి.
ఈ రోజుల్లో, జనాలకు కోపం వస్తే చాలు, ఆవేశంతో ఊగిపోతున్నారు.
మిమ్మల్ని విమర్శించాలని కాదు, కానీ సాధారణంగా ఇటలీలో ఇలా ఆరుబయట
ముస్సోలినీ గురించి పాడితే జనాలకు నచ్చదు కదా?
నాకు కూడా "ముస్సోలినీ" అంటే గిట్టనివారే ఇటాలియన్లు
అని భావించే అమెరికన్లు నచ్చరు.
ఆ ఇద్దరమ్మాయిలు, ఇక తమ జీవితమంతా ఆ కథ గురించి చెప్పుకుంటూనే ఉంటారు.
వెర్రి పాతకాలపు అమ్మాయి మరియు ప్రఖ్యాత అమెరికన్ పోకిరి బాబు.
నన్ను తిట్టడానికి పోకిరి కంటే దారుణమైన పదాలను ఉపయోగిస్తారనుకుంటా.
అవును.
కానీ ఈ పిల్లలు మన గురించి ఏం అనుకుంటారని బాధపడుతూ జీవించలేం కదా.
ఆ అమ్మాయికి బుర్ర లేదు, పిచ్చిది.
తనకి మీ నుంచి ఏం కావాలో కూడా తెలీదు.
మీరు క్షమాపణ చెప్తే, అందులో చిత్తశుద్ధి లేదని చెప్తుంది.
మీరు లోకానికి మంచి చేయాలని చూస్తే, అది మీ స్వార్థం కోసమే అంటుంది.
మీ పాటికి మీరు బతుకుతుంటే, "సిగ్గుమాలిన తనం" అంటుంది.
మీరు చనిపోవాలనుకుంటే, అది పిరికి చర్య అంటుంది.
మీరు జీవించినంత కాలం అనుభవించాలంతే.
కానీ అదేదో మా ముందు చేయవద్దు, ఇంకా మీరు గుణపాఠాలు నేర్చుకోకూడదు కూడా.
నేను ఐస్ క్రీమ్ తిందామని వచ్చానంతే.
మీకు సురక్షితమైనదిగా అనిపించే సురక్షితమన చోటు ఎక్కడా లేదనుకుంటా.
నేనెందుకు అలా చేశానో మీరు అడగరా?
-లేదు. అడగాలనే ఆలోచన లేదు. -ఎందుకని?
ఎందుకంటే... ఏలా చూసినా
ఏ జవాబులో అయినా "మీకు పిచ్చి" అని తేలిపోతుంది కనుక.
పిచ్చిగా ప్రవర్తించడం వలన ఎట్టకేలకు ప్రయోజనం దక్కిందిలే.
అదెలా?
అంటే, మీడియా వాళ్లని కలుసుకొనే అవకాశం నాకు ఎల్లప్పుడూ రాదు కదా.
నేను ఇప్పుడు ఏ మీడియాలోనూ పని చేయడం లేదు.
నేను కూడా. కాస్త విరామం తీసుకుంటున్నాను.
నేను కూడా.
మీ నుండి కాస్త సమాచారం తెలుసుకోవాలనుకుంటున్నాను.
-నిజానికి నేను ఇంటికి వెళ్లిపోవాలి. -ఇప్పుడే అక్కర్లేదు.
అది మంచి ఆలోచన కాదు, మన్నించండి.
మీకు సపోర్ట్ గా ఉన్నందుకు ఇదేనా మీరు చూపే కృతజ్ఞత?
సగౌరవంగా చెప్తున్నా, అసలు మిమ్మల్ని సహాయపడమని నేను అడగనేలేదు.
ఉపకారం పొందాక, మీరు కూడా ప్రత్యుపకారం చేయాలి.
ప్లీజ్. నేను కాస్త సమాచారం తెలుసుకోవాలనుకుంటున్నానంతే.
-కమాన్. కొంత సమాచారం కోసం, అంతే. -సరే, అలాగే. అలాగే.
ఇప్పుడు కాదు, ఇంకెప్పుడైనా మీరు ఆ సమాచారం తెలుసుకోవచ్చు.
సరే.
మీ ఫోన్ నంబర్ ని నా ఫోన్ లో సేవ్ చేయండి,
తద్వారా మనం ఒక తారీఖు ఫిక్స్ చేసుకోవచ్చు.
మీరు ఆ నంబర్ ని సేవ్ చేయగానే
-నేను దానికి కాల్... -లేదు, లేదు.
అది నా నంబరే. మీరు నాకు కాల్ చేయవచ్చు.
బాబోయ్...
బ్రాడ్లీ?
చిప్. నువ్వు మరిచిపోయిన గతాన్ని కాల్ చేస్తున్నాను.
అవును.
నువ్వు ఆసుపత్రి పడక మీద నుండి కాల్ చేస్తున్నావా ఏంటి?
దేవుడా. ఆ విషయం నీకెలా తెలిసింది?
నేను న్యూస్ షోని మేనేజ్ చేస్తున్నా, మరి ఆ వార్తల్లో ఉండేది నువ్వే కదా.
అది దారుణమైన చోటు, చిప్.
ఆ చోటును మిస్ అవుతానేమోనని అనుకున్నా.
కానీ 17 ఏళ్లు అక్కడ పనిచేసి వచ్చాక, ఇప్పుడు చాలా ఆనందంగా గడుపుతున్నా.
అయితే జీవితం సాగిపోతూ ఉందంటావా?
ఆ విషయమే మనకి తెలియనివ్వరు, తెలుసా?
జీవితం సరళంగా, మామూలుగా ఉండే అవకాశం ఉందని తెలియడం వాళ్లకి ఇష్టం లేదనట్టు.
నా ఉద్యోగం బాగానే ఉంది, ప్రశాంతంగా జీవిస్తున్నాను,
నాకు నిశ్చితార్థం కూడా అయింది.
ఏంటి? అభినందనలు.
నాకేం చెప్పాలో తెలియడంలేదు. తను చాలా గొప్ప అమ్మాయి.
అంటే, నేను చెప్పేది నీకు సెంటిమెంటల్ గా అనిపించవచ్చు,
కానీ నేనెలా అయితే ఉండాలనుకున్నానో, అలా ఉండటానికి తను నాకు సహకరిస్తోంది,
నేను చాలా ఆనందంగా ఉన్నాను.
అది చాలా మంచి విషయం.
మరి నువ్వెలా ఉన్నావు? అంటే, తెలిసిన విషయం కానిది చెప్పు.
ఇప్పుడు నీ ఈ కినుక సమయంలో ఏదైనా ఆసక్తికరమైన పని చేశావా?
లేదనే చెప్పాలి.
నిన్న ఐస్ క్రీమ్ తినడానికి వెళ్లాను.
అది మంచి విషయమే.
ఏదేమైనా, నేను నీకు కాల్ చేసింది ఎందుకంటే,
వాళ్ళు ఆలెక్స్ ని మళ్లీ తీసుకురావడానికి ఒప్పందం కుదుర్చుకోనే పనిలో ఉన్నారు.
ఏంటి?
అలాగా. వావ్. సరే.
నాకు తెలిసినంత వరకు, తను అడిగినవన్నీ ఇస్తున్నారు.
-మరి అది నీకెలా అనిపిస్తోంది? -అంత బాగా అనిపించడం లేదు.
అలా అనిపిస్తున్నందుకు కూడా నాకు బాగా అనిపించడం లేదు.
నేనేదో విఫలమైనట్టు,
నేను చేసిన చెత్త పనిని సరిచేయడానికి మా అక్కను తెస్తున్నట్టు అనిపిస్తోంది.
అందులో నీ తప్పేమీ లేదులే.
చాలా కాలంగా యుబిఎ రేటింగ్లు దారుణంగా ఉన్నాయి.
అవును, కానీ... ఆలెక్స్ గురించి అందరికన్నా నీకే బాగా తెలుసు,
నువ్వేమైనా నాకు కాస్త సలహా ఇస్తావేమో అని కాల్ చేశాను.
అసలు నాకు తనెవరో కూడా తెలియనట్టుగా అనిపిస్తోంది.
ఒక్కోసారి తను అంతా నిజాయితీగా వ్యవహరిస్తున్నట్టుగా అనిపిస్తుంది.
మరి ఒక్కోసారి, అందరినీ దూరం చేస్తున్నట్టుగా అనిపిస్తుంది.
నాకు కేవలం... ఆ పరదా మాటున ఉన్న తన వ్యక్తిత్వం ఏంటో తెలుసుకోవాలనుంది.
అంటే, అది తెలుసుకోవడం మంచిదే కదా? ఏమంటావు?
అయితే, ఆలెక్స్ గురించి ఏమైనా చెప్పగలవా?
నాకు... అంటే,
తన విషయంలో జాగ్రత్తగా ఉండమని మాత్రం నేను చెప్పగలను.
ఈ ప్రపంచంలో మనల్ని మించిన వ్యక్తి ఎవరూ లేరనే భావన
తను మనకి కలిగించగలదు.
చాలా కనెక్ట్ అయిన భావన కలిగిస్తుంది.
కానీ కాస్తంత దృష్టి మరల్చితే,
తను మనల్ని మోసం చేస్తుంది.
కానీ అలా చేసినదానికి తనని తను సమర్ధించుకుంటుంది.
కానీ తను ఏదైనా తన కోసం మాత్రమ చేస్తుంది. పొరపాటు జరగకుండా చూకోవాలి.
అందరికీ గెలవాలనే ఉంటుంది, కానీ అందరూ గెలవలేదు.
అలా నీకు పోటీత్వం అలవరుడుతుంది.
నాకు అది అర్థమైంది. కానీ ఆలెక్స్ తో అది వేరుగా ఉంటుంది.
అంటే, తనని నేను మళ్లీ ఎప్పుడైనా కలిస్తే, ఆ అవకాశం రాదేమో. నేను...
తనని నేను కడిగిపారేస్తాను. అది మాత్రం చెప్తాను.
సరే.
-లోపలికి రండి. -నేను వైన్ తెచ్చాను.
వైన్. నేనేదో మర్చిపోతున్నానే అని అనుకున్నా కూడా.
మీ ఇల్లు చాలా బాగుంది.
-హలో. -హాయ్.
-ఇవి కలిపి తింటే అదిరిపోతుంది. -సరే.
-దీన్ని మద్యంతో పాటు సర్వ్ చేయాలి. హేయ్. -హలో.
మరి, ఆలెక్స్ లెవీ.
జనాలు తన కోసం ఎదురుచూసేలా చేస్తుందా?
నీ ఉద్దేశం తను వచ్చేదాకా మనం సేవకుల్లా ఏదురు చూసేలా చేస్తుందా అనా?
నిస్సందేహంగా... కాదులే. చూడు, ఆలెక్స్? తను...
-తను కాస్తంత... కాదు. -స్పెషల్ లా ప్రవర్తిస్తుంది.
-కాదు. కాదు. -స్పెషల్ నిజంగా?
-లేదు. తను నిక్కచ్చిగా ఉంటుంది. -స్పెషల్.
-లేదు, తను... -నిక్కచ్చిగా ఉంటుంది.
-తనకి ఊరికే చిరాకు వచ్చేస్తుంది. -లేదు, మనకే చిరాకు తెప్పిస్తుంది.
అది మరీ పెద్ద మాట. మరీ పెద్ద మాట.
-అదే నిజం. -దాన్ని నేను గుర్తుంచుకుంటా.
హోటల్ లో ఉండటమంటే మామూలు విషయం కాదు కదా, కోరీ?
ఇక్కడి రేట్లు చాలా ఎక్కువని విన్నాను.
నాకు రూమ్ సర్వీస్ వాళ్ల దగ్గర మార్టీనీలు ఉంటే చాలు.
సరే.
ఈపాటికి ఆలెక్స్, బ్రాడ్లీలు ఇక్కడ ఉండాలి కదా?
ఒక్క నిమిషం.
సిబిల్. మన్నించు. హేయ్.
ఒకరి కాల్స్ మరొకరం మిస్ అవుతున్నామని తెలుసు. మన్నించాలి. ఎలా ఉన్నావు?
ఏమంత బాగాలేను.
పేజ్ సిక్స్ లో బ్రాడ్లీ ఐస్ క్రీమ్ తింటూ ఉండే ఫోటోలు వేశారు.
తనని చూస్తే ఆరోగ్యం బాగాలేదు అన్నట్టుగా అనిపించడంలేదు.
ఇది చాలా ఇబ్బందికరంగా ఉంది. తన వల్ల మనం వెధవల్లా కనిపిస్తున్నాం.
అంటే...
అదీ, బాగాలేనప్పుడు కూడా ఐస్ క్రీమ్ తినాలనుకోవచ్చు.
దాదాపు ఒక నెల అంతా తనకి ఆఫీసు మొహమే చూడాలనిపించలేదు.
ఇప్పుడేమో అందరి ముందూ ఒక మహారాణిలా ఊరంతా తిరుగుతోంది.
అంతా తన ఇష్టం వచ్చినట్టు, అసలు లెక్కే లేనట్టు.
అంటే, సిబిల్, బహుశా తను...
నువ్వేం చెప్పినా కానీ,
అది నేను వినే స్థితిలో లేను.
నాతో విబేధించే ఆలోచన నువ్వు చేయవని నాకు తెలుసు.
ఎందుకంటే, విబేధించి నాతో ఎవరూ గెలవలేరు.
బ్రాడ్లీని ఉద్యోగంలోంచి తీసేయ్.
అసలు తన గురించి మనం మాట్లాడుకోవాల్సిన అవసరం కూడా లేదు,
తనని తీసేయ్.
సరే.
-హేయ్. పైకి వస్తున్నావా? -ఎందుకు?
ఎందుకంటే నీకు ఆహ్వానం అందింది కాబట్టి, అది సముచితమైన పని కాబట్టి.
సముచితమైన పనులంటే అసలు ఏంటో నీకు తెలుసా?
రెడీ అవుతున్నట్టున్నావు. అయితే నువ్వు వస్తున్నావనే అనుకుంటున్నా.
-నువ్వు రెడీ అవుతున్నావా? -అది నీకు చెప్పాల్సిన అవసరం లేదు.
సరే. నువ్వు రెడీ అవుతున్నట్టయితే,
నువ్వు ఒక మంచి డ్రెస్ వేసుకొని వస్తే మంచిది.
అందరినీ శిక్షిస్తున్నావని అనుకుంటున్నావు, కానీ నిన్ను నువ్వే శిక్షించుకుంటున్నావు.
ఎందుకంటే, ఏదోక క్షణమున, దీని వల్ల చివరికి నువ్వే బాధపడతావు.
అదీగాక, నీకు సహాయపడేందుకే నేనంత కష్టపడి ఆలెక్స్ ని తీసుకువచ్చాను.
అది నువ్వు నమ్మవని నాకు తెలుసు, కానీ అదే నిజం.
నువ్వు నీ మనస్సు నుండి కోపం అనే తెరని తొలగించి చూడగలిగితే,
ఆలెక్స పునరాగమనం, షోకి, రేటింగ్లకు, అలాగే నీకు కూడా
మంచిదే అని నీకు తెలుస్తుంది.
ఎందుకంటే, అది బాగా విజయవంతమవుతుంది.
ఆ విజయంలో నీకు కూడా భాగముంటుంది.
ఆ విజయం ద్వారా ఏం కావాలంటే అది చేయగల
సమర్థత నీకు దక్కుతుంది.
నువ్వు చెప్పాలనుకొనే కీలకమైన వార్తలతో పాటు నీకు ఏం కావాలంటే అది చేయవచ్చు.
నేను వెధవని అని, అలాగే నీకు నా మీద నమ్మకం లేదని నాకు తెలుసు.
కానీ నీకు ఇప్పుడే ఒక విషయం మాత్రం చెప్తున్నాను,
దీన్ని నువ్వు ఉపయోగించుకోకపోతే, అది నీకే నష్టం.
నా ఏజెంట్ చర్చలు జరిపి నాకు ఇప్పించిన వ్యక్తిగత క్షమాపణ ఇదేనా?
ఎందుకంటే ఇది పరమ చెత్తగా ఉంది.
కాదు.
బై, బ్రాడ్లీ.
బ్రాడ్లీ వస్తుందని నాకు అనిపించడం లేదు.
మరి ఆలెక్స్ సంగతేంటి?
తన గురించి నాకు ఆందోళన లేదులే. తను ఆలస్యంగా వస్తుందంతే.
తను వచ్చేసింది.
-ఓరి దేవుడా. -యాంకో.
-ఓరి నాయనా. -హాయ్.
-నిన్ను మళ్లీ చూడటం చాలా బాగుంది. -నిన్ను చూడటం కూడా చాలా బాగుంది.
-హాయ్. -చాలా బాగున్నావు. అందరూ లోపల ఉన్నారు.
-హలో. -మేడమ్.
చాలా చాలా ధన్యవాదాలు. ధన్యవాదాలు.
కోరీ.
ఈ సమావేశం మన మధ్యనే అన్నావే.
ఎవరినీ బాధపెట్టే పరిస్థితిలో నేను లేను.
-తను వచ్చేసింది. -హాయ్, ఆలెక్స్!
-పునరాగమన స్వాగతం. హాయ్. -హాయ్, యాలిసన్.
నిన్ను చూడటం బాగుంది.
-హాయ్, స్టెల్లా. హలో. -హేయ్.
-నువ్వు మళ్లీ జాయిన్ అవ్వడం బాగుంది. -నిన్ను చూడటం చాలా బాగుంది.
డేనియల్.
ఎలా ఉన్నావు?
నువ్వు నన్ను మోసం చేసిన తర్వాత నుండా? సూపర్ గా ఉన్నాను.
-హాలో. -మీరు ఎవరు?
ఇక్కడికెలా వచ్చారు?
అతను టై ఫిట్జెరాల్డ్. అతను షోలో ఉన్నాడు.
అతనెవరో నాకు తెలుసులే.
మీరు చాలా బాగా చేస్తున్నారు.
మీతో పని చేయాలని నాకు చాలా ఆత్రంగా ఉంది.
నాకు కూడా చాలా ఉత్సాహంగా ఉంది, ఎందుకంటే.
-ఎందుకంటే. -అవును.
-కాబట్టి ఇది తేలిపోయింది అన్నమాట. -సరే. అవును.
బ్రాడ్లీ ఎక్కడ?
ఇక మనం తిందామా?
నిన్ను కలిసి చాలా రోజులైందే.
హేయ్.
బ్రాడ్లీ, నీకు బాగా ఉండటం చూసి నాకు చాలా ఆనందంగా ఉంది.
తనకి బాగాలేదన్నట్టు మనం నటించాలంటావా?
ఎవరి ఇష్టం వారిది.
అవును. ధన్యవాదాలు.
-ఆలెక్స్. -హాయ్.
వావ్.
నిన్ను చూడటం చాలా సంతోషంగా ఉంది.
నిన్ను కూడా.
సరే. ఒకరినొకరు బాగా మిస్ అయిన వాళ్లు వీళ్లిద్దరే అన్నమాట.
ప్రాణ స్నేహితులు మళ్లీ ఒకటయ్యారు.
మీరు మాట్లాడుకుంటూ ఉండండి. నేను డిన్నర్ అయిందో లేదో చూస్తాను.
త్వరలోనే అయిపోతుంది.
-నీ జుట్టు. -ధన్యవాదాలు. అవును.
మీ ఇద్దరినీ చూడటం బాగుంది. ఇద్దరూ పనిచేయడానికి సిద్ధంగానే ఉన్నారనుకుంటా.
నాకు చాలా ఉత్సాహంగా ఉంది. సిద్దం అవ్వడానికి నేను సిద్ధం అవుతున్నా.
అంత ఉత్సాహంగా ఉన్నా...
-నేను ఇప్పుడే వస్తాను. -తప్పకుండా.
-హాయ్. -ఎలా ఉన్నావు?
అయితే నీకు ఇప్పుడు బాగయిపోయిందా?
మెరుగవుతోంది.
మంచిది. నీకు జ్వరం నా నుండి రాలేదనే ఆశిస్తున్నాను.
ఏమోలే, కానీ నేను తట్టుకుంటానులే.
హేయ్.
నాకేం చెప్పాలో తెలియడం లేదు. అప్పుడ జరిగింది మాత్రం దారుణమైంది.
ఇప్పుడు నేను మారిపోయాను.
నువ్వు ఎలాంటి మనిషివనేది ముఖ్యం కాదు.
నువ్వు నన్ను మోసగించావు, ఆలెక్స్.
నేను వైడిఏలో సహయాంకర్ ఆఫర్ ని తిరస్కరించాను,
ఎందుకంటే, ఆ క్షణాన నీకు అనుకూలమైన ఒప్పందాన్ని మనం చేసుకున్నాం కనుక.
ఆ పని చేయమని నేను నీకు చెప్పలేదే. ఆ విషయం కూడా నాకు తెలీదు.
సరే, ఏదైతే ఏంటి?
ఆ తర్వాతి రోజు ఉదయం చూస్తే, నువ్వు తీసేయాలనుకున్న మహిళతో కలిసి
నువ్వు ఒక్కసారిగా చెడుగుడు ఆడేశావు, ఆ తర్వాత ఆమెని తీసేయలేదు, అప్పుడు
నీకు తెలిస్తే ఏంటి, తెలియకపోతే ఏంటి? ఆ తర్వాత నువ్వే మానేశావు.
ఫ్రెడ్ గురించి టీవీలో
నేను అసలు నిజం చెప్పి ఉండకపోతే బాగుండేది అంటావా?
సరే, విషయం అది కాదు.
నువ్వెందుకు అలా చేశావో నాకర్థమైంది. అది చెప్పినందుకు నాకూ ఆనందమే.
కానీ దాని కోసం నన్ను బలిపశువును చేయాల్సిన అవసరం లేదు
అనే నేను చెప్తున్నాను.
నాకు జాబ్ ఇవ్వజూపకుండా కూడా నువ్వు ఆ పని చేసుండవచ్చు.
లేదా నీకు కళ్ళు తెరుచుకోవడాణికి ఒక మంచి ఆదర్శప్రాయమైన మహిళ
కన్ను మూయాల్సిన అవసరం లేదు.
నన్ను క్షమించు, డేనియల్.
తమకి ఉన్న పశ్చాత్తాప భావాన్ని
దూరం చేసుకోవడానికి జనాలు క్షమించని అడుగుతుంటారు.
నీ ఎదుగుదలలో తోడ్పడటానికి నేను ఏం చేయగలిగినా, అది తప్పకుండా చేస్తాను.
నీకు ఇంకా మంచి పొజిషన్ దక్కాలి.
కానీ నేను జరిగినదాన్ని మార్చలేను.
నేను మరింత మంచిగా ప్రవర్తిస్తానని, నా మనస్సులో ఉన్నదే చెప్తానని మాత్రం
నీకు మాటిస్తున్నాను.
మరి నా మనస్సులో ఉన్నట్టే నిన్ను క్షమించమని అడుగుతున్నాను.
నేను క్షమించను.
తప్పకుండా నేను ఇంకోటి తీసుకుంటా. ధన్యవాదాలు. అది బాగుంది.
డిన్నర్ సిద్ధంగా ఉంది.
మీ ఇద్దరూ ఒకే చోట కూర్చోవాలి.
మంచిది.
వద్దులే. అది కూడా జలుబు లాంటిదే.
అవును. నాకు కూడా జలుబు అంటించుకోవాలని లేదు.
నాకు తెలీదు. దాని వల్ల శ్వాస ఇబ్బందులు వస్తాయి. అది మహబాగా ఉంటుంది.
హేయ్, మనం ఆ విషయంలో జోకులు వేసుకోకూడదు.
జనాలు ఆ రోగం బారిన పడుతున్నారు.
మనం జోకులు వేసినా, వేయకపోయినా రోగం బారిన పడేవారు పడకమానరు.
ఒకవేళ 5,000 మైళ్ల దూరంలో ఉన్న వ్యక్తికి కరోనా సోకితే,
-అప్పుడు జనాలు అప్రమత్తమవుతారా? -ఏమో మరి.
-డేనియల్ చేప్పేది నిజమే అనుకుంటా. -ఎవరోకరు దాన్ని కవర్ చేయాలి.
అయితే దాన్ని నువ్వే కవర్ చేయ్.
నేనా? నేను అయోవాకి వెళ్తున్నాను.
బ్రాడ్లీ ఇప్పుడు వచ్చేసింది కదా.
-రాజకీయ సమావేశాలను తను చూసుకోగలదు. -ఇప్పుడు నన్ను కూడా చేయమంటున్నావా?
రాజకీయ సమావేశాలను నీకు కవర్ చేయాలని లేదా?
అది కాదు...
చూడండి, కరోనా వైరస్ వార్తలని నేను కవర్ చేస్తానని నేను చెప్పడంలేదు.
కరోనా వైరస్ ను మనం కవర్ చేయాలని అంటున్నాను.
వ్యాధి వ్యాప్తి గురించి వార్తలు వేస్తే ఎవరూ చూడరు.
ఒకట్ చెప్పనా? చాలా జరుగుతూ ఉన్నాయి, కాని డేనియల్ చెప్పినదాంట్లో నిజముంది.
దాన్ని ఎలా అనేది చూద్దాం.
చాలా విషయాలు జరుగుతూ ఉన్నాయి.
కానీ ఈ బూటకపు అభిశంసనకు సంబంధించిన విచారణ ముగిసిన తర్వాత,
మనకి కాస్తంత ప్రసార సమయం దొరుకుతుంది.
నువ్వు జోక్ చేస్తున్నావా?
-కాదు. అదంతా ఉత్తదే. -అంటే ఎలా ఉత్తది అంటున్నావు?
నువ్వు ట్రంప్ అమాయకుడని అనుకుంటున్నావా?
విషయం అది కాదు. ఆ తతంగమంతా ఉత్తుత్తదే అని అంటున్నాను.
మిత్రులారా.
నేను టోస్ట్ చేస్తున్నాను.
-నేను ఆలెక్స్ లెవీకి స్వాగతం చెప్తున్నాను. -ధన్యవాదాలు, కోరీ.
ఆలెక్స్, టీవీ తెర మీద అందరినీ కనువిందు చేసే ఆదర్శవంతమైన,
తేజోమయమైన, ఎంతో ఘనత సాధించిన ప్రేక్షకులకు ఆరాధ్యమైన పాత్రికేయురాలు.
-నువ్వు మరీను. -మన్నించాలి.
నాకు చాలా ఉత్సాహంగా ఉందంతే.
నాకు చాలా ఆనందంగా ఉంది.
ఈ ఇద్దరూ మహిళలు,
వాళ్లు మానవ చరిత్రలో హర్షించదగ్గ మార్పును తీసుకొచ్చారు.
వాళ్ళు మన చెంతే ఉన్నారు.
అందరికీ ఆ విషయం తెలిసేలా మనం ఒక చిన్న దీవికి ఉండే జీడీపీని
మనం ఖర్చు పెట్టబోతున్నాం, నేను గ్యారంటీ ఇస్తాను.
ఆదివారం రాత్రి ప్రైమ్ టైమ్ లో, వాళ్లిద్దరూ కలిసి గతంలో చేసిన షోలను చూపుతూ
మనం చేసే షో, ఆలెక్స్ మరియు బ్రాడ్లీ వీక్ ని అందరూ యుబిఎలో వీక్షిస్తారు,
ఆ కార్యక్రమం పేరు "త్రీ వీక్స్ ఆఫ్ స్ప్రింగ్",
దాని తర్వాత యుబిఎ 365 ఇంటర్వ్యూ స్పెషల్ ప్రసారమవుతుంది,
అందులో మీ ఒక్కొక్కొరూ గొప్ప నటి అయిన లారా పీటర్సన్ ని ఇంటర్వ్యూ చేస్తారు.
ఆ తర్వాత ప్రపంచమంతా ఎంతో ఆసక్తిగా ఎదురుచూస్తున్న
మన హీరోల పునఃకలయిక కార్యక్రమం జరుగుతుంది.
తొమ్మిది నెలల కిందట జరిగిన ఆ గొప్పదైన, అలాగే షాక్ కి గురిచేసిన షో తర్వాత...
సోమవారం ఉదయం ఏడు గంటలకు
మళ్లీ వీళ్లిద్దరూ కలిసి షోలో పాల్గొనబోతున్నారు.
కాబట్టి అందరూ, దయచేసి,
-తమ గ్రాసులని పైకెత్తి... -అవును.
...ఆలెక్స్ లెవీ మరియు బ్రాడ్లీ జాక్సన్ కి టోస్ట్ ఇవ్వండి.
-చీర్స్. -చీర్స్.
చీర్స్.
హేయ్. అంతా బాగానే ఉందా?
బాగానే ఉందా అంటే?
అవును. ఏ కారణం చేతనైనా నీకు నా మీద కోపంగా ఉందా?
లేదు, నాకేమీ నీ మీద కోపం లేదు.
సరే. మంచిది.
నాకో ఆలోచన వచ్చింది, అదేంటంటే,
నువ్వూ నేనూ కలిసి కొన్ని ఐడియాల మీద పని చేస్తే ఎలా ఉంటుందంటావు?
తప్పకుండా. ఓసారి ఆర్.జే కి కాల్ చేయ్.
-ఆర్.జే ఎవరు? -అతను నా అసిస్టెంట్.
నా షెడ్యూల్ పనులన్నింటినీ అతని చేతనే చేయిస్తుంటాను.
సరే.
ఏం పర్వాలేదులే.
ఏం పర్వాలేదు.
నువ్వేమీ బయలుదేరడం లేదు కదా?
అందరూ వినండి. ఈ రాత్రి నేను చాలా ఆనందంగా గడిపాను.
నేను ఒక కుక్కని పెంచుకుంటున్నా. కనుక, దాన్ని అలా బయటకు తీసుకళ్లాలి.
కానీ ఇవాళ మీ అందరినీ చూసి నాకు చాలా ఆనందంగా అనిపించింది.
నాకు చాలా ఫాష్ బ్యాక్ ఉందని నాకు తెలుసు.
అది మీలో అందరికీ నచ్చేది కాదు. ఆ విషయం నాకు తెలుసు.
కానీ నేను ఈ ఉద్యోగాన్ని ఓ కారణం వలన వదిలేశాను.
నా జీవితాన్ని గాడిలో పెట్టుకోవడానికి నేను చాలా శ్రమపడ్డాను.
చాలా థెరపీలను తీసుకున్నాను.
మళ్లీ ఇక్కడికి అస్సలు రాకూడదు అనుకున్నాను, కానీ నువ్వు...
నిజమేంటంటే, నేను దీన్ని మిస్ అయ్యాను, చాలా చాలా మిస్ అయ్యాను.
కాబట్టి, నాకు ఇది కావాలి.
కాబట్టి మనందరం భవిష్యత్తు మీద దృష్టి పెడదాం, ఏమంటారు?
అంతే కదా? ఎందుకంటే నేను వచ్చేశాను.
మళ్లీ ఇంకెక్కడికీ పోను కూడా.
కాబట్టి, అందరికీ గుడ్ నైట్, సరేనా?
నీ ఆతిథ్యానికి ధన్యవాదాలు.
ధన్యవాదాలు.
బ్రాడ్లీ. కాస్త తెలివిగా ప్రవర్తిసే మంచిది.
పక్కకు తప్పుకో.
ఆలెక్స్.
మన "భాగస్వామ్యం" కొనసాగాలంటే, పరిస్థితులు మారాల్సిన అవసరముంది,
అది నువ్వు తెలుసుకోవాలి.
పరిస్థితులు మారతాయానే ఊహించానులే. నేను ఎనిమిది నెలలుగా లేను కదా.
తొమ్మిది నెలలు అయింది. పరిస్థితులు మారాయి కూడా.
మొట్టమొదటగా, నాకు దీని అవసరం చాలా ఉంది, ఇది నేను బాగా చేయగలను కూడా.
అదీగాక, నువ్వు నాకు చెప్పాపెట్టకుండా
ఉన్నపళంగా వదిలేది వెళ్లిననాటి నుండి ఈ షోని
నేనే కాపాడుకుంటూ వస్తున్నాను.
నేను నీకు చెప్పా కదా. నీకు కాల్ చేయడం కూడా నాకు గుర్తుంది.
నువ్వు నెట్వర్క్ కి చెప్పిన వారం తర్వాత నాకు కాల్ చేశావు.
నన్ను క్షమించు.
నేను అప్పుడు మానసికంగా కృంగిపోయున్నాను.
అన్నీ సరైన క్రమంలో చేయనందుకు నన్ను మన్నించు.
నువ్వు నాతో ఒక్క నిమిషం మాట్లాడావంతే.
ఒక్క నిమిషంలో ప్రపంచమంతా మారిపోయింది.
ఆ తర్వాత, ఆ షో తాలూకు బరువు బాధ్యతలన్నీ నా మీదే పడ్డాయి,
అప్పటికీ నేను ఆ షోలో చేరి ఒక నెల కూడా కాలేదు.
మళ్లీ నువ్వు
"నేను నీకు సపోర్ట్ గా ఉంటాను. కాల్ చేస్తాను," అని అన్నావు.
ఆ తర్వాతి నుండి నువ్వు నాకు తిరిగి కాల్ అనేదే చేయలేదు, తల్లీ.
తల్లీ? సరే, క్షమించు.
నిజంగానే సమస్యలున్న జనాలు చాలా మంది ఉన్నారు.
నీకు నిజంగానే పెద్ద పెద్ద సమస్యలున్నాయా ఏంటి? క్షమించాలి.
పరిస్థితులు అనుకూలంగా లేనప్పుడు ఊరి శివారులో ఉన్న ఫామ్ హౌస్ కి
వెళ్లగలిగేంత వెసులుబాటు అందరికీ ఉండదు.
కొందరు పర్వావసానాలను అనుభవిస్తూ, ఆ సమస్యలతోనే సావాసం చేయాల్సి ఉంటుంది.
ఇంకో విషయం, స్త్రీజనోద్దారక మూర్తీ,
నెట్వర్క్ బండారాన్ని బయట పెట్టే ప్రయత్నంలో ఉండింది నేను,
నిన్ను భాగం చేసుకోవాలన్న నిర్ణయం నాది.
అంత సేపూ, నువ్వు నా ఉద్యోగం పోగొట్టే పనిలో ఉన్నావు.
నాకు తెలియకుండా!
ఆ విషయంలో నేను విఫలమైనందుకు నన్ను క్షమించు.
ఇప్పుడు మనం ఒకరితో ఒకరం నిజాయితీగా ఉంటున్నామా?
-అవును, నిజాయితీగా ఉంటున్నాం! -సరే.
ఈ షోకి నేను వచ్చినప్పుడు, నాకు ఓనమాలు కూడా తెలియవు.
అందరితో మంచిగా ఉండాలని, ఎవరు ఏం చెప్తే అది చేశాను నేను,
ఎందుకంటే మనమంతా ఒక బృందమని భావించాను.
మనం బృందం కాదు, తొక్కా కాదు.
ప్రతీ ఒక్కరిదీ కూడా స్వార్థం.
-కనుక ఇది మనిద్దరం చేయాలంటే... -ఓరి దేవుడా.
...నేను నీ అసిస్టెంట్ గా ఉండటం జరగదని తెలియజేస్తున్నాను.
నేనూ నీకు సమానమైన దాన్నే.
మంచి కథనాల కోసం, స్క్రీన్ టైం కోసం, నేను నీతో పోటీ పడతాను...
-మంచిది. -...ఏ విషయంలోనూ తగ్గే ప్రసక్తే లేదు.
-నేను నీతో పోటీ పడతాను. -అలాగే!
నువ్వు చేయాల్సింది అదే కదా.
పోటీ పడు. తగ్గకు. నువ్వెప్పుడూ తగ్గకూడదు.
అదే కదా పని. ఆ పనే నువ్వే చేయాలి కదా?
-నువ్వేమంటున్నావా నీకు తెలుస్తోందా? -బ్రహ్మాండంగా తెలుస్తోంది.
నేను నీకు చెప్పిందే, మళ్లీ నువ్వు నాకు చెప్పి,
నేనైదైతే చెప్పానో, అది నువ్వే నాకు చెప్పినట్టుగా చేస్తున్నావు!
బాబోయ్, బ్రాడ్లీ.
నిజం చెప్పాలంటే, నీతో స్నేహం దైవ ప్రసాదంలా అనిపిస్తోంది.
నీకు కాల్ చేయనందుకు మన్నించు.
మనం ఒక నెల పనిచేశామంతే. నీకూ నాకూ మధ్య ఏమీ లేదు.
మరి చిప్ సంగతేంటి?
చిప్ సంగతేంటి?
మీ ఇద్దరి మధ్య కూడా ఏమీ లేదా?
ఎందుకంటే, నేను అతనితో ఇవాళే మాట్లాడాను,
అతనికి కూడా నువ్వు అస్సలు కాల్ చేయలేదని చెప్పాడు.
మీ ఇద్దరూ ఎంతకాలం కలిసి పని చేశారు? 15 ఏళ్లు?
నీతో స్నేహం చేయడం కూడా చాలా మంచి విషయంలానే అనిపిస్తోంది.
కానీ అద్భుతమైన ఒప్పందం సంపాదించినందుకు అభినందనలు, ఆలెక్స్
నేను ఇక బయలుదేరుతాను, బ్రాడ్లీ.
అందులో వింతేమీ లేదులే. నువ్వు ఎప్పుడూ అదే కదా చేసేది.
నేను ఏ విషయంలోనూ వెనుకంజ వేయను.
-ఆలెక్స్! -వినబడింది. అర్థమైంది కూడా.
నీ పాదం ఏది. నీ పాదం ఏదమ్మా.
దొబ్బేయ్.
-దేవుడా. -నేను స్నేహ హస్తం అందించడానికి వచ్చా.
-నెట్వర్క్ నీకు $119 మిలియన్లు ఇచ్చింది. -దేవుడా.
దూరంగా వెళ్లిపోవడానికి 119.2 మిలియన్ డాలర్లు ఇచ్చింది.
ఉన్నపాటుగా తొలగించినందుకు నాకు దక్కిన డబ్బు అది.
నా ఇంటికి రాకుండా ఉండాలంటే నీకు ఎంత కావాలి?
మిట్చ్, మనం మాట్లాడుకోవాలి. మిట్చ్!
చైనా ఏసియన్ ఎయిర్లైన్స్
ధన్యవాదాలు.
న్యూ యోర్క్ నుండి చైనలోని వుహాన్ కి వెళ్లడానికి
ఇరవై మూడు గంటల 11 నిమిషాల సమయం పడుతుంది.
సరే మరి. స్టూడియోలో, అలాగే ఇళ్ళల్లో ఉన్న ప్రతీ ఒక్కరూ కూడా
చుట్టూ తిరిగితే, నాకు ఓకేనే.
సరే మరి, అందరూ? సరే. అవును.
వాషింగ్టన్ నుండి మ్యాండీ ఒకటవ లైన్లో ఉంది.
మరి పురోగతి ఏంటి? వాళ్ళకి ఎంత కావాలట?
వాళ్లకి సెటిల్మెంట్ ఇష్టం లేదు.
వాళ్ళు చాలా పెద్ద మొత్తం చెప్తున్నారు.
మనం అంగీకరించం అని వాళ్లకి తెలుసు. $119.2 మిలియన్లు. సరిగ్గా అంతే కావాలట.
మనకి ఏదో చెప్పాలని చూస్తున్నారన్నది సుస్పష్టం.
దీన్ని వాళ్లు కోర్టులోనే తేల్చుకోవాలని చూస్తున్నారు.
నా తాళాలు చూశావా?
దేవుడా. నా తాళాలు ఏమైపోయాయి?
-వాటిని అక్కడే చూశాను. -ఇది విచిత్రంగా ఉంది.
నేను నిన్ను దింపగలను, కానీ నాకు ఆలస్యమైంది.
-కారులోనే వదిలేశానా ఏంటి? దేవుడా. -కారులోనే ఉండవచ్చు.
ఆలెక్స్.
హాయ్.
నిన్న రాత్రి బ్రాడ్లీని కలిశాను.
తనేం...
ఇప్పుడు దాన్నంతా నేను పట్టించుకోను. అదంతా గతం.
-లేదు, లేదు. -ఉద్యోగం...
నేను అందుకు రాలేదు. నేను...
మళ్లీ షోకి వచ్చి, నా ప్రొడ్యూసర్ గా ఉండమని నిన్ను కోరుతున్నాను.
అది నాకు చాలా చాలా ముఖ్యం.
పని ఎప్పుడు మొదలుపెట్టాలి?
ఉపశీర్షికలను అనువదించినది: అలేఖ్య